Številka: 478-106/2020-14

Datum: 6. 1. 2022

**OBČINSKEMU SVETU**

**OBČINE TRŽIČ**

**ZADEVA: DOPOLNITEV NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETI 2021 IN 2022 – 2. DOPOLNITEV**

Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) v prvem odstavku 27. člena določa, da svet samoupravne lokalne skupnosti lahko zaradi spremenjenih prostorskih potreb in spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ravnanja s stvarnim premoženjem iz drugega odstavka 24. člena ali drugega odstavka 25. člena tega zakona, in zaradi nepredvidenih okoliščin na trgu, ki narekujejo hiter odziv, dopolni letni načrt ravnanja s stvarnim premoženjem.

Spremembe in dopolnitve Načrta ravnanja z nepremičnim premoženjem Občine Tržič za leti 2021 in 2022, ki ga je Občinski svet Občine Tržič sprejel na svoji 16. redni seji dne 26. 11. 2020 in dopolnil na 20. redni seji dne 20. 5. 2021, so razvidne iz priložene Tabele 1: Načrt razpolaganja z nepremičnim premoženjem Občine Tržič za leti 2021 in 2022 – 2. dopolnitev ter Tabele 2: Načrt pridobivanja nepremičnega premoženja Občine Tržič za leti 2021 in 2022 – 2. dopolnitev, kjer so spremembe in dopolnitve označene z rdečo barvo in odebeljenim tiskom.

Zakon o stvarnem premoženju države in samoupravnih lokalnih skupnosti v tretjem odstavku 24. člena določa, da je načrt ravnanja z nepremičnim premoženjem ožjega dela samoupravne lokalne skupnosti, ki je pravna oseba, sestavni del letnega načrta samoupravne lokalne skupnosti in se sprejema na način iz drugega odstavka istega člena, ki določa, da načrt sprejme svet samoupravne lokalne skupnosti na predlog organa, odgovornega za izvrševanje proračuna samoupravnih lokalnih skupnosti, v rokih, določenih za sprejetje proračuna samoupravne lokalne skupnosti za tekoče oziroma prihodnje proračunsko leto. Iz tega razloga se v predmetni načrt ravnanja vključi tudi načrt razpolaganja z nepremičnim premoženjem Krajevne skupnosti Kovor.

Priloge:

* Tabela 1: Načrt razpolaganja z nepremičnim premoženjem Občine Tržič za leti 2021 in 2022 – 2. dopolnitev,
* Tabela 2: Načrt pridobivanja nepremičnega premoženja Občine Tržič za leti 2021 in 2022 – 2. dopolnitev.

Pripravila:

Tomaž Ropret, univ. dipl. prav., Klemen Srna, univ. dipl. pol.

višji svetovalec II DIREKTOR OBČINSKE UPRAVE

Jasna Kavčič, univ. dipl. inž. grad.,

vodja Urada za okolje in prostor